**შუახევის მუნიციპალიტეტის მერიის ადგილობრივი ბიუჯეტის**

 **მიზნობრივი პროგრამის**

 **სამოქმედო გეგმა**

**1. პროგრამის სახელწოდება:**

|  |
| --- |
| ,,სოფლად მცხოვრები ქალების სოციალურ-ეკონომიკური გაძლიერება“ |

2. **პროგრამის კლასიფიკაციის კოდი:**

|  |
| --- |
|  01 02 02 |

**3. პროგრამი მთლიანი ბიუჯეტი**

|  |
| --- |
| 15 000 (თხუთმეტი ათასი) ლარი |

 **4. პროგრამის დაფინანსების წყაროები:**

|  |
| --- |
| შუახევის მუნიციპალიტეტის ადგილობრივი ბიუჯეტი. |

 **5.პროგრამის განხორციელებაზე პასუხისმგებელი ორგანო**

|  |
| --- |
| შუახევის მუნიციპალიტეტის მერია, ადმინისტრაციული სამსახური, მუნიციპალური სერვისი ,,ქალთა ოთახი“ |

**6. პროგრამის აღწერა და მისი აქტუალობის დასაბუთება**

|  |
| --- |
| ქვეყნის განვითარების თანამედროვე ეტაპზე გენდერული საკითხები გააქტიურებულია. გატარებული მნიშვნელოვანი ღონისძიებების მიუხედავად დღემდე გადაუჭრელ პრობლემად რჩება ადგილობრივ დონეზე ქალების საზოგადოებრივი აქტიურობის ხარისხი და გენდერული თანასწორობა, რომელიც თავის მხრივ უზრუნველყოფდა ადგილობრივი თვითმმართველობის პროცესში ქალთა ჩართულობას. გატარებული მნიშვნელოვანი აქტივობების მიუხედავად საჭიროა დამატებითი ღონისძიებების განხორციელება, გენდერული თანასწორობის მიღწევის პროგრესის დაჩქარების მიზნით, ქალთა სოციალურ-ეკონომიკური გაძლიერება ერთის მხრივ გენდერული თანასწორობის მნიშვნელოვან იარაღს წარმოადგენს, მეორე მხრივ აღსანიშნავია მისი ეკონომიკური განზომილებაც.**გამოწვევა** - ქალთა მდგრადი ჩართულობა ადგილობრივი თვითმმართველობის პროცესებში და მათი ეკონომიურ-სოციალური თავისუფლების ხარისხი ადგილობრივ დონეზე ჯერჯერობით დიდ გამოწვევებთან არის დაკავშირებული, რაც იწვევს გენდერულ უთანასწორობას.გენდერული უთანასწორობის ერთ-ერთი შედეგი კი ქალთა მიმართ და ოჯახში ძალადობაა.ქალთა მიმართ ძალადობასთან ბრძოლის ერთ-ერთი შესაძლებლობა კი ქალთა ეკონომიკური გაძლიერებაა. გაეროს ქალთა ორგანიზაციის კვლევის თანახმად საქართველოში ყოველი 7 ქალიდან 1 მაინც გამხდარა ძალადობის მსხვერპლი.მუნიციპალიტეტი, რომელიც ზრუნავს თანაბარ შესაძლებლობების უზრუნველყოფაზე, ქმნის ყველასთვის თანაბარ შესაძლებლობებს და ხელმისაწვდომ გარემოს. გენდერული თანასწორობის მიღწევის პროგრესის დაჩქარების მიზნით, ქალთა ეკონომიკური გაძლიერების მიმართულებით მნიშვნელოვანი ზომების განხორციელება აუცილებელია, კერძოდ: სოფლად მცხოვრები ქალების გააქტიურება, ბიზნეს პროექტების მომზადების სწავლება, მცირე და დამწყები მეწარმეობის განვითარების ხელშეწყობა და დაფინასების წყაროების მოძიება. პროგრამა მიზნად ისახავს თანაბარ და მდგრად ეკონომიკურ ზრდას,  გაუმჯობესებულ ეკონომიკურ მმართველობას, მეტ კონკურენტუნარიანობას და დასაქმებას, ასევე ქალთა თანაბარი უფლებების და გაძლიერების მხარდაჭერას.**პროექტის განხორციელეაბა ხელს შეუწყობს:** დამწყები, მიკრო, მცირე და საშუალო მეწარმეობის განვითარებას; მეწარმეებსა და მყიდველებს შორის საბაზრო ურთიერთობების ჩამოყალიბებას და განვითარებას; ადგილობრივი ეკონომიკური განვითარების ხელშეწყობა.დეცენტრალიზაციის 2020-2025 წლების სტრატეგიის ამოცანა 3.1-ში „ადგილობრივ დონეზე მართვისა და ხარისხიანი მომსახურების მიწოდების ეფექტიანი და ინოვაციური სისტემების დანერგვა“, აღნიშნულია, რომ რეფორმის დღის წესრიგი ღიაა ქალთა აქტიური მონაწილეობისათვის, როგორც არჩევით პოზიციებზე, ასევე ადგილობრივი თვითმმართველობის სერვისების მომხმარებლებს შორის. ანგარიშვალდებულების გაზრდა და ადგილობრივი სერვისის მონაწილეობის გაფართოების მიზნით, ქალებს უფრო მეტ სტიმულს და საზოგადოებრივ დებატებში მონაწილეობის საშუალებას აძლევს.ამასთანავე საქართველომ გამოთქვა მზაობა ჩაერთოს გაეროს მდგრადი განვითარების მიზნების განხორციელების პროცესში, რომლის მე-16.7 მიზანი გულისხმობს თანამონაწილეობით და ინკლუზიური გადაწყვეტილების მიღების პროცესის უზრუნველყოფას მმართველობის ყველა დონეზე, სადაც უმნიშვნელოვანეს საკითხს წარმოადგენს ყველა ჯგუფის ჩართულობა გადაწყვეტილების მიღების პროცესში, ეს კი თავისთავად გულისხმობს ქალთა ჩართულობას და გენდერული თანასწორობის უზრუნველყოფას.  |

**7.ნორმატიული აქტი რომლის საფუძველზე დგება პროგრამა.**

|  |
| --- |
| **ადგილობრივი ნორმატიული აქტები:**7.1. საქართველოს კონსტიტუცია;7.2. საქართველოს ორგანული კანონი -ადგილობრივი თვითმართველობის კოდექსი;7.3. „გენდერული თანასწორობის შესახებ“ საქართველოს კანონი;7.4. აჭარის ავტონომიური რესპუბლიკის უმაღლესი საბჭოს გენდერული თანასწორობის საბჭოს 2022-2023 წლების სამოქმედო გეგმა;7.5. შუახევის მუნიციპალური გენდერული თანასწორობის საბჭოს  2022-2023 წლების სამოქმედო გეგმა.**საერთაშორისო ვალდებულებები და კონვენციები:**7.6. გაეროს კონვენცია ქალთა მიმართ ყველა ფორმის დისკრიმინაციის  აღმოფხვრის შესახებ CEDAW (სიდო კონვენცია); 7.7.  ევროკავშირთან ასოცირების შესახებ შეთანხმება,[2014 წელს საქართველომ ხელი მოაწერა ევროკავშირთან ასოცირების შესახებ შეთანხმებას, რომლის ერთ-ერთი პუნქტით ხელისუფლებას, ქალთა უფლებრივი მდგომარეობის გაუმჯობესებასა და მმართველობით რგოლში ქალთა როლის გაზრდას ავალდებულებს];7.8. **ევროსაბჭოს კონვენცია ,,ქალთა მიმართ ძალადობის და ოჯახში ძალადობის პრევენციისა და აღკვეთის შესახებ“ (იგივე სტამბულის კონვენცია), რომლის რატიფიცირება, საქართველომ** 2017 წელს მოახდინა. |

**8. პროექტის პრიორიტეტული მიმართულებებია** :

|  |
| --- |
| 1.სოციალურ-საგანმანათლებლო;(ქართული ტრადიციული, ხელნაკეთი პროდუქტების წარმოება, ხელნაკეთი ნივთების, კერვის, ქსოვის, ქარგვის ტრადიციების განვითარება, სასოფლო საყოფაცხოვრებო და კულტურული დანიშნულების საგნების, ნივთების დამზადება და სხვა.)2.სოფლის მეურნეობა;(მებოსტნეობა, მეხილეობა, მევენახეობა, მეფუტკრეობა, რძის წარმოება, ხილის, გარეული ხილის, სამკურნალო მცენარეების, სოფლის მეურნეობის სხვადასხვა პროდუქტების წარმოება და რეალიზაცია, სასთბურე მეურნეობის მოწყობა)3.ტურიზმი (ინოვაციური იდეები, რომელიც ხელს შეუწყობს შუახევის მუნიციპალიტეტში აგრო და ეკო ტურიზმის განვითარებას) |

**9. წარმოდგენილი პროექტი არ უნდა ეხებოდეს:**

|  |
| --- |
| 1. პროექტის განხორციელების ეტაპზე რაიმე სახის ანაზღაურების მიღებას;
2. რელიგიურ საკითხებს;
3. სპირტისა და ალკოჰოლური სასმელების, თამბაქოს წარმოებას;
 |

**10. პროგრამით გათვალისწინებული დახმარება**

|  |
| --- |
| პროექტი გულისხმობს მცირე ბიზნესის განვითარების ხელშეწყობას, რომელიც მუნიციპალიტეტის მერიის მხრიდან ერთი პროექტი არა უმეტეს 5 000 ლარით იქნება დაფინანსებული.* პროექტის მინიმალური ბიუჯეტი 500 ლარი
* პროექტის მაქმიმალური ბიუჯეტი 5000 ლარი

პროგრამა დაფინანსდება, გამარჯვებული პირის/ჯგუფის თანამონაწილეობით.ფინანსური თანამონაწილეობა უნდა შეადგენდეს პროექტის მთლიანი ღირებულების 15 %-ს. |

**11. პროექტის მიზანი**

|  |
| --- |
| ქალების მეტი ჩართულობისა და გააქტიურებისათვის ზრუნვა, ქალების როგორც საზოგადოების სრულფასოვანი და თანაბარუფლებიანი წევრების განვითარების ხელშეწყობა. მცირე მეწარმეობის განვითარება, სტიმული, მოტივაცია და მაგალითი სხვა ქალებისთვის, რათა უფრო მეტად გააქტიურდნენ და მიიღონ მონაწილეობა არა მარტო მუნიციპალიტეტის მერიის მიზნობრივ პროგრამებში, არამედ სხვადასხვა არასამთავრობო ორგანიზაციების, დონორების, მიერ გამოცხადებულ პროექტებში თავიანთი იდეების განსახორციელებლად. |

**12. მიზნების მიღწევის შეფასების ინდიკატორები**

|  |
| --- |
| ა) ქალების სოციალურ-ეკონომიკურად გაძლიერება და გააქტიურება; ბ) მათი იდეების, მოსაზრებების განხილვა, განზოგადება;გ) მათი დაინტერესების ამაღლება;დ) მეტი ქალი ბიზნესში;ე) სოფლად დაწყებული მიგრაციის შეჩერების ხელშეწყობა;ვ) სოფლის მოსახლეობის შემოსავლების ზრდის ხელშეწყობა;ზ) მეწარმე ქალთა წახალისების ღონისძიებების გატარება. |

**13. პროგრამით მოსარგებლე პირები**

|  |
| --- |
| შუახევის მუნიციპალიტეტში რეგისტრირებული ქალები და ქალთა საინიციატივო ჯგუფები.პროგრამა განხორციელდება შუახევის მუნიციპალიტეტში. |

**14. საანგარიშო პერიოდის განმავლობაში პროგრამის ფარგლებში დაგეგმილი სახელმწიფო შესყიდვები**

|  |
| --- |
| პროგრამა საანგარიშო პერიოდში სახელმწიფო შესყიდვებს არ საჭიროებს, დაფინანსება განხორციელდება შუახევის მუნიციპალიტეტის მერის ბრძანების საფუძველზე. |

**15. კონკურსის ჩატარების ეტაპები**

|  |
| --- |
| 1. კონკურსი ჩატარდება შემდეგ ეტაპებად:

ა) ბიზნეს იდეის წარდგენა-შეფასება; ბ) ბიზნეს გეგმის წარდგენა-შეფასება;გ) გასაუბრება;დ) ადგილზე ვიზიტი;ე) გამარჯვებულის გამოვლენა;ვ) ხელშეკრულების გაფორმება;ზ) ხელშეკრულების შესრულების მონიტორინგი.1. გამარჯვებულის გამოვლენა მოხდება მიღებული ქულათა ჯამით.
2. კონკურსის ჩატარების ეტაპების ვადებს, ოქმით, განსაზღვრავს სპეციალურად შექმნილი სამუშაო კომისია.
 |

**16. მოსარგებლეთა შერჩევის წესი**

|  |
| --- |
| კონკურსში მონაწილეობის უფლებით სარგებლობს შუახევის მუნიციპალიტეტში რეგისტრირებული სრულწლოვანი ფიზიკურ პირი, ქალი ან ქალთა საინიციატივო ჯგუფი.ქალთა საინიციატივო ჯგუფის მონაწილეობის შემთხვებვაში რეგისტრაციის ქონა აუცილებელია პასუხისმგებელი პირისთვის. |

**17. გამარჯვებულმა უნდა წარმოადგინოს:**

|  |
| --- |
| 1. ბიზნეს იდეის, ბიზნეს-გეგმის პროექტი; 2. პირადობის დამადასტურებელი დოკუმენტი; 3. საბანკო ანგარიშის რეკვიზიტები; 4. ცნობა, რომ არ გააჩნია ვადაგადაცილებული დავალიანება ან ანგარიშზე ყადაღა იმ ბანკიდან, რომლიდანაც წარმოადგენს ანგარიშის ნომერს; 5. ამონაწერი სამეწარმეო რეესტრიდან გამარჯვების შემთხვევაში; 6. ქალთა ჯგუფის მონაწილეობის შემთხვევაში − ჯგუფის წევრთა თანხმობები, რომელიც დამოწმებული უნდა იყოს ნოტარიული წესით ან/და ხელმოწერილი კომისიის მდივნის თანდასწრებით.ბიზნეს იდეის/გეგმის შერჩევა შეფასება და გამარჯვებულის გამოვლენა მოხდება ადგილობრივ თვითმმართველობაში შექმნილი სამუშაო კომისიის მიერ, რომელიც დამტკიცებული იქნება მუნიციპალიტეტის მერიის ბრძანებით. |